b'\n_START_ARTICLE_\nOnly Five\n_START_PARAGRAPH_\nOnly Five oli Turussa kev\xc3\xa4\xc3\xa4ll\xc3\xa4 1967 perustettu yhtye. Yhtyeen j\xc3\xa4senet olivat aluksi laulaja Kalevi Karling, soolokitaristi-laulaja Jouko Linko, rytmikitaristi-laulaja Helge Koskela, basisti Timo Kurki ja rumpali B\xc3\xb6rje Hellman. Saman vuoden syksyll\xc3\xa4 Karlingin tilalle tuli Olli Lundstedt. Lis\xc3\xa4ksi toiseksi laulusolistiksi tuli muutamaksi kuukaudeksi Timo Nummi. T\xc3\xa4n\xc3\xa4 aikana yhtyeen nimikin oli Only Five + One. Lis\xc3\xa4ksi syksyll\xc3\xa4 -67 Hellman j\xc3\xa4i lyhyelle tauolle ja rumpalina oli tuolloin Taisto Kein\xc3\xa4nen. Kev\xc3\xa4\xc3\xa4ll\xc3\xa4 1968 samainen muutos j\xc3\xa4i pysyv\xc3\xa4ksi._NEWLINE_Jo perustamisvuonnaan Only Five arvostettiin parhaaksi levytt\xc3\xa4m\xc3\xa4tt\xc3\xb6m\xc3\xa4ksi yhtyeeksi ja se sijoittui toiseksi Ponnahdus Pinnalle -kilpailussa ja oli samaisessa kisassa yleis\xc3\xb6n suosikki._NEWLINE_Maaliskuuhun 1968 saakka yhtyeess\xc3\xa4 oli vieraillut my\xc3\xb6s Christian Laurell. T\xc3\xa4ss\xc3\xa4 vaiheessa yhtyeeseen otettiinkin uusi vakituinen j\xc3\xa4sen, kosketinsoittaja-laulaja Markku Silander._NEWLINE_Kes\xc3\xa4ll\xc3\xa4 1969 yhtye jatkoi toimintaansa nimell\xc3\xa4 Yellow.'